
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 28. februāra rīkojumā Nr. 118 "Par 2.1.2.1.i. investīcijas projekta "Līdzdalības budžeta pārvaldību nodrošinošas koplietošanas platformas attīstība un ieviešana" pases un centralizētās funkcijas vai koplietošanas pakalpojumu attīstības plāna apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Rīkojuma projekts "Grozījumi Ministru kabineta 2023. gada 28. februāra rīkojumā Nr. 118 "Par 2.1.2.1.i. investīcijas projekta "Līdzdalības budžeta pārvaldību nodrošinošas koplietošanas platformas attīstība un ieviešana" pases un centralizētās funkcijas vai koplietošanas pakalpojumu attīstības plāna apstiprināšanu"" (turpmāk – Rīkojuma projekts) izstrādāts, ņemot vērā, ka Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1.i. investīcijas “Centralizētās platformas un sistēmas” projekta Nr. 2.1.2.1.i.0/1/23/I/VARAM/012 “Līdzdalības budžeta pārvaldību nodrošinošas koplietošanas platformas attīstība un ieviešana” (turpmāk – LBIS projekts) ietvaros nepieciešams piesaistīt jaunu sadarbības partneri – Ventspils valstspilsētas pašvaldības iestādi “Ventspils Digitālais centrs” (turpmāk – Ventspils Digitālais centrs).
1.2. Mērķis
Mērķa apraksts
Rīkojuma projekta izstrādes mērķis ir grozīt Ministru kabineta 2023. gada 28. februāra rīkojumu Nr. 118 “Par 2.1.2.1.i. investīcijas projekta "Līdzdalības budžeta pārvaldību nodrošinošas koplietošanas platformas attīstība un ieviešana" pases un centralizētās funkcijas vai koplietošanas pakalpojumu attīstības plāna apstiprināšanu” (turpmāk – MK rīkojums Nr. 118), lai LBIS projekta ietvaros noteiktu jaunu sadarbības partneri, kā arī veikt citus tehniska rakstura grozījumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašvaldību likums paredz vairāku iedzīvotāju līdzdalības instrumentu ieviešanu pašvaldībās, t.sk. kā viena no iedzīvotāju iesaistes formām paredzēta obligāta līdzdalības budžeta ieviešana no 2025. gada (visās pašvaldībās). Lai līdzdalības budžetu varētu īstenot visās pašvaldībās Latvijā, tiek veidots atbalsta rīks jeb līdzdalības budžeta informācijas sistēma, kas tiek ieviesta, Viedās administrācijas un reģionālās attīstības ministrijai (turpmāk – VARAM) īstenojot LBIS projektu.
Lai sistēmas funkcionalitāte atbilstu Pašvaldību likuma nosacījumiem par līdzdalības budžeta īstenošanu pašvaldībās, LBIS projekta ietvaros tiks pilnveidota Teritorijas attīstības plānošanas informācijas sistēma (turpmāk – TAPIS), kuras ietvaros tiks izveidots jauns modulis – līdzdalības budžeta informācijas sistēmas modulis (turpmāk – TAPIS LBIS modulis). Izstrādes rezultātā tiks izveidota administratora vide, tādējādi sniedzot pašvaldību attīstības plānošanas speciālistiem iespēju teritorijas attīstības plānošanas procesus īstenot vienuviet, t.sk. nepieciešamo datu saņemšanu no citām valsts informācijas sistēmām. Savukārt TAPIS LBIS moduļa publisko daļu plānots izvietot portālā ĢeoLatvija.lv, izveidojot atsevišķu sadaļu “Līdzdalības budžets”, kas iedzīvotājiem sniegs iespēju gan aplūkot līdzdalības budžeta konkursos iesniegtos teritorijas attīstības projektus, gan piedalīties līdzdalības budžeta iniciatīvā, balsojot par projektiem vai iesniedzot projektu pieteikumus.
Vienlaikus LBIS projekta ieviešanas gaitā tika identificēts, ka, lai īstenotu vienu no LBIS projektā paredzētajām darbībām (Valsts un pašvaldību vienoto klientu apkalpošanas centru (turpmāk – VPVKAC) pakalpojumu pielāgošana Teritorijas attīstības plānošanas informācijas sistēmas līdzdalības budžeta informācijas sistēmas modulim (turpmāk – TAPIS LBIS modulis)), nepieciešams piesaistīt jaunu sadarbības partneri – Ventspils Digitālo centru.
Problēmas un risinājumi
Problēmas apraksts
Saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3. punktu Vides aizsardzības un reģionālās attīstības ministrijas nosaukums ar 2024. gada 1. jūliju ir Viedās administrācijas un reģionālās attīstības ministrija. Savukārt saskaņā ar Ministru kabineta 2024. gada 20. augusta rīkojuma Nr. 689 "Par Valsts reģionālās attīstības aģentūras reorganizāciju" 1. punktu ar 2024. gada 1. septembri Valsts reģionālās attīstības aģentūras nosaukums ir Valsts digitālās attīstības aģentūra (turpmāk – VDAA).
Risinājuma apraksts
Precizēt MK rīkojuma Nr. 118:
1) 3. un 7. punktu, kā arī 1. pielikuma 1.1. apakšpunktu un 2. pielikuma 2. punktu, attiecībā uz ministrijas nosaukuma maiņu (uz Viedās administrācijas un reģionālās attīstības ministriju);
2) 4. punktu, kā arī 1. pielikuma 1.2. apakšpunktu un 2. pielikuma 2. punktu, attiecībā uz aģentūras nosaukuma maiņu (uz Valsts digitālās attīstības aģentūra).
Problēmas apraksts
Atbilstoši MK rīkojuma Nr. 118 4. punktam LBIS projektā līdz šim bija noteikts viens sadarbības partneris – VDAA. Taču, lai īstenotu vienu no LBIS projektā paredzētajām darbībām (VPVKAC pakalpojumu pielāgošana TAPIS LBIS modulim), nepieciešams piesaistīt jaunu sadarbības partneri – Ventspils Digitālo centru.
Risinājuma apraksts
Ar Rīkojuma projekta 2. punktu tiek precizēts MK rīkojuma Nr. 118 4. punkts, nosakot Ventspils Digitālo centru kā vienu no LBIS projekta sadarbības partneriem un līdzatbildīgajām institūcijām projekta īstenošanā un projekta pasē plānoto darbību veikšanā.
Ventspils Digitālais centrs ir izvēlēts par LBIS projekta sadarbības partneri, ņemot vērā:
1) starp VARAM un Ventspils valstspilsētas pašvaldību 2024. gada 15. martā noslēgto sadarbības līgumu Nr. IKT/10/2024 par pakalpojumu vadības sistēmas pakalpojumucentri.lv izmantošanu un lietotāju atbalstu VPVKAC, kura ietvaros noteikts, ka Ventspils valstspilsētas pašvaldība uztur VPVKAC pakalpojumu vadības sistēmu. Savukārt Ventspils Digitālais centrs ir Ventspils valstspilsētas pašvaldības domes izveidota un tās padotībā esoša pastarpinātās pārvaldes iestāde, kura (saskaņā ar tās nolikumu) organizē un īsteno sadarbību ar citām institūcijām IKT nozarē;
2) LBIS projekta ietvaros ir nepieciešams nodrošināt, ka par līdzdalības budžeta projektiem VPVKAC uz pilnvaras pamata ir iespējams nobalsot arī nedigitāliem klientiem (izmantojot un pielāgojot Ventspils Digitālā centra nodrošināto pakalpojumu vadības sistēmu pakalpojumucentri.lv, lai tā atbilstu TAPIS LBIS modulim).
Vienlaikus norādāms, ka atbilstoši Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.9.3. apakšpunktam, komercdarbības atbalsts LBIS projekta ietvaros Ventspils Digitālajam centram netiks sniegts.
Ņemot vērā minēto, 2024. gada 21. oktobrī VARAM ar Ventspils Digitālo centru noslēdza sadarbības līgumu “Par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1.i. investīcijas “Centralizētās platformas un sistēmas” projekta Nr. 2.1.2.1.i.0/1/23/I/VARAM/012 “Līdzdalības budžeta pārvaldību nodrošinošas koplietošanas platformas attīstība un ieviešana” aktivitāšu īstenošanu”.
Problēmas apraksts
Sākotnēji TAPIS LBIS moduļa publisko daļu bija paredzēts izvietot portālā Latvija.lv (vai portālā ĢeoLatvija.lv), taču sarunu gaitā ar VDAA un VARAM Valsts pakalpojumu un datu pārvaldības departamenta pārstāvjiem tika secināts, ka tehniski labākais risinājums būtu TAPIS LBIS moduļa publisko daļu izvietot portālā ĢeoLatvija.lv. Vienlaikus jāņem vērā, ka jau sākotnēji iesniedzot LBIS projektu tika noteikts, ka "ja projekta īstenošanas gaitā tiks identificēti riski, kas saistīti ar portāla Latvija.lv jaunā ietvara funkcionalitātes neatbilstību projekta mērķim, publiskā daļa tiks veidota kā neatkarīgs modulis, kas tiks izvietots TAPIS publiskās daļas sastāvā vai citā infrastruktūrā". Līdz ar to nepieciešams precizēt MK rīkojuma Nr. 118 1. un 2. pielikumu.
Risinājuma apraksts
Ar Rīkojuma projekta 4. un 5. punktu tiek precizēts MK rīkojuma Nr. 118 1. un 2. pielikums, kas paredz:
1) precizēt VARAM un VDAA nosaukumus;
2) precizēt LBIS projekta pamatojumu;
3) precizēt un papildināt VDAA lomu un kompetenci LBIS projekta īstenošanā, ņemot vērā starp VARAM un VDAA noslēgto sadarbības līgumu par LBIS projekta aktivitāšu īstenošanu, kurā atrunātas katras iesaistītās puses atbildības;
4) noteikt Ventspils Digitālo centru par sadarbības partneri, t.sk. nosakot Ventspils Digitālā centra lomu un kompetenci LBIS projekta īstenošanā, ņemot vērā starp VARAM un Ventspils Digitālo centru noslēgto sadarbības līgumu par LBIS projekta aktivitāšu īstenošanu, kurā atrunātas katras iesaistītās puses atbildības;
5) precizēt lietotos terminus atbilstoši aktuālajai situācijai, kā arī citus precizējumus.

Vienlaikus attiecībā uz TAPIS LBIS moduļa publiskās daļas izvietošanu portālā ĢeoLatvija.lv, nevis portālā Latvija.lv, norādāms, ka šāds risinājums tika izvēlēts, ņemot vērā:
1) portāls ĢeoLatvija.lv ir TAPIS publiskā daļa, kas atvieglo savstarpējo datu apmaiņu;
2) līdzdalības budžeta procesa nodrošināšanai obligāti bija jāparedz līdzdalības budžeta projektu attēlošana arī telpiski - kartē. Tā kā šādu iespēju neparedz portāla Latvija.lv uzbūve (un to neplāno arī ieviest), LBIS projekta ietvaros tika izvēlēts risinājumu par portālu GeoLatvija.lv, kur šāda iespēja tiek nodrošināta (līdzdalības budžeta projektu telpiska attēlošana kartē);
3) Pašvaldību likuma pārejas noteikumu 7. punktu, kas nosaka, ka pašvaldības gadskārtējā budžetā paredz finansējumu līdzdalības budžetam, sākot ar 2025. gadu. Līdz ar to TAPIS LBIS moduļa publiskās daļas izvietošana portālā ĢeoLatvija.lv nodrošina, ka visām pašvaldībām ir iespēja organizēt līdzdalības budžetu ideju konkursus jau no 2025. gada 1. janvāra.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32021R0241
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 12. februāra Regula Nr. 2021/241, ar ko izveido Atveseļošanas un noturības mehānismu
Apraksts
ES finansējuma saņēmēji atzīst ES finansējuma izcelsmi un nodrošina to redzamību, tostarp attiecīgajā gadījumā pievienojot ES logo un attiecīgu finansējuma paziņojumu ar tekstu “finansē Eiropas Savienība — NextGenerationEU”, – jo īpaši darbību un to rezultātu popularizēšanā, – sniedzot dažādām auditorijām, tostarp plašsaziņas līdzekļiem un sabiedrībai, mērķorientētu informāciju, kas ir konsekventa, lietderīga un samērīga.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 12. februāra Regula Nr. 2021/241, ar ko izveido Atveseļošanas un noturības mehānismu

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas Nr. 2021/241 34. panta 2. punkts
	Rīkojuma projekta 4. punkts (Rīkojuma projekta 1. pielikums)
	Pārņemtas pilnībā
	Rīkojuma projekts neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	n/a

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	n/a

	Cita informācija
	LBIS projekta ietvaros tiek nodrošināta informatīvā plakāta izvietošana finansējuma saņēmēja (VARAM) un sadarbības partneru (VDAA, Ventspils Digitālā centra) telpās sabiedrībai redzamā vietā visā projekta īstenošanas periodā, kā arī aktuālās informācijas par projekta īstenošanu publicēšana finansējuma saņēmēja (VARAM) un sadarbības partneru (VDAA, Ventspils Digitālā centra) tīmekļa vietnēs.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Pasākumi nav plānoti, ņemot vērā, ka Rīkojuma projekts būtiski nemaina esošo regulējumu, kā arī neparedz ieviest jaunas politiskās iniciatīvas.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts digitālās attīstības aģentūra
Viedās administrācijas un reģionālās attīstības ministrija
Ventspils valstspilsētas pašvaldības iestāde “Ventspils Digitālais centrs”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
LBIS projekta jaunajam sadarbības partnerim (Ventspils Digitālais centrs) projekts radīs papildu slodzi – papildu darbi, kas saistīti ar projekta īstenošanu un ieviešanu (VPVKAC pakalpojumu sistēmas pielāgošana TAPIS LBIS moduļa publiskās daļas funkcionalitātei). Vienlaikus sadarbības partnerim LBIS projekta ietvaros nodrošināts finansējums nepieciešamo aktivitāšu īstenošanai.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
VPVKAC pakalpojumu sistēmas pielāgošana TAPIS LBIS moduļa funkcionalitātei sniegs iespēju nedigitāliem klientiem veikt balsošanu par līdzdalības budžeta projektiem caur VPVKAC, kas tiks veikta uz parakstīta apliecinājuma pamata.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
VPVKAC pakalpojumu sistēmas pielāgošana TAPIS LBIS moduļa funkcionalitātei.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
VPVKAC pakalpojumu sistēmas pielāgošana TAPIS LBIS moduļa funkcionalitātei sniegs iespēju nedigitāliem klientiem veikt balsošanu par līdzdalības budžeta projektiem caur VPVKAC, kas tiks veikta uz parakstīta apliecinājuma pamata.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

